Folketing
2004-03-09

Og økonomien er stimuleret gennem fremrykning af offentlige investeringer for 1,5 mia. kr., som sætter gang i bygge- og anlægsbranchen. Derudover har vi igangsat en handlingsplan for ledige akademikere, der skal sikre, at nyuddannede ikke tabes på gulvet, mens opsvinget er på vej. Ud over den økonomiske politik er det også af stor vigtighed for bekæmpelse af ledigheden, at vi har et arbejdsmarkedssystem, der fungerer optimalt. Arbejdsmarkedssystemet skal til enhver tid kunne hjælpe de ledige med at finde den hurtigste og mest direkte vej til et nyt job. Også dér er vi godt i gang med at udvikle Danmark. Det er dejligt som konservativ at kunne konstatere, at vi har en konservativ-liberal regering, der er fuld af initiativer for at sikre beskæftigelsen i Danmark.